stanford-oval/wikipedia huggingface dataset:
Will Friedle

| Will Friedle |
| --- | --- |
 Will Friedle vuonna 2023.
Henkilötiedot
Koko nimi:  William Alan Friedle
Syntynyt: 11. elokuuta 1976 (ikä 48)  Hartford, Connecticut
Näyttelijä
Taiteilijanimet:  Will Friedel William Friedle
Aktiivisena:  1988–
Merkittävät roolit:  Eric Matthews (Isojen poikien leikit) Batman/Terry McGinnis (Batman of the Future) Ron Stoppable (Kim Possible) Bumblebee (Transformers: Robots in Disguise)
 Nimikirjoitus
Aiheesta muualla
IMDb 
Elonet
William Alan Friedle (s. 11. elokuuta 1976 Hartford, Connecticut) on yhdysvaltalainen näyttelijä ja koomikko. Hänet tunnetaan parhaiten televisiosarjasta Isojen poikien leikit Eric Matthewsin roolista, josta Friedle sai Young Artist -ehdokkuuden vuonna 1995. Sarjan jälkeen hän on tehnyt enimmäkseen äänirooleja animaatiosarjoihin.
Elämäkerta

Friedle syntyi Hartfordissa ja kasvoi Avonissa, Connecticutissa, josta hän muutti New Yorkiin pyrkiessään näyttelijäksi. Hänellä on kaksi vanhempaa veljeä Gary ja Greg. Yksi veljistä työskentelee pörssimeklarina New Yorkissa ja toinen oli hetken aikaa opettajana Okinawassa, Japanissa opettamassa englantia. Friedle opiskeli arkeologiksi Occidental Collegessa samaan aikaan kun hän näytteli televisiosarjassa Isojen poikien leikit. Hän joutui kuitenkin pitämään muutaman vuoden taukoa opiskeluiden parista sarjan vuoksi. 4. heinäkuuta 2006 People-lehden artikkelissa hän mainitsi pohdiskelleensa opiskelemista ravintolakoulussa.
Friedlen tunnetuin kaveri on näyttelijä Jason Marsden, jonka kanssa hän on näytellyt muun muassa televisiosarjoissa Isojen poikien leikit ja Kim Possible sekä elokuvassa Troijan sota. Lokakuussa 2004 hän oli Marsdenin häissä bestman.
Friedle asuu Los Angelesissa yhdessä kissansa Cleopatran kanssa ja on maininnut harrastavansa kirjoittamista, lukemista, golfia ja matkustamista. Suosikki kaupungiksi hän mainitsi Amsterdamin.
Elämäkerta > Ura

Näyttelemisen Friedle aloitti kymmenvuotiaana ja teki aluksi muutamia televisiomainoksia, kunnes vuonna 1988 Friedle pääsi juontajaisännäksi Nickelodeonin televisiosarjaan Don’t Just Sit There. Tämän jälkeen hän sai uransa merkittävimmän roolin televisiosarjasta Isojen poikien leikit vuonna 1993. Tämän aikana Friedle sai Young Artist -ehdokkuuden ja samalla esiintyi muutamassa elokuvassa, kuten The Gift of Love ja Troijan sota, jossa Friedle näytteli silloisen naisystävänsä Jennifer Love Hewittin kanssa. Hänellä oli myös päärooli kahdessa Disneyn elokuvassa, My Date with the President’s Daughter ja H-E-Double Hockey Sticks, vuosina 1998–1999. Isojen poikien leikit -sarjan loputtua vuonna 2000 hän esiintyi enimmäkseen animaatioissa äänirooleissa ja teki muutamia elokuvarooleja Mummonkaatajiin ja Everything You Wantiin. Friedle oli myös mukana pääosassa vuosina 2001–2002 lyhyeksi jääneissä televisiosarjoissa Go Fish ja The Random Years.
Elämäkerta > Ääninäyttelijänä

Ääninäyttelemisen pariin Friedle päätyi Bruce Timmin vaimon ansiosta, joka piti hänen roolistaan televisiosarjassa Isojen poikien leikit. Hän ehdotti miehelleen Timmille Friedlen koe-esiinnyttämistä Batman of the Future animaatiosarjaan vuoden 1998 aikana, jonka myötä Friedle on tehnyt äänirooleja vuodesta 1999 lähtien animaatioihin ja videopeleihin. Hänen tunnetuimmat roolit ovat Terry McGinnis Batman of the Future -animaatiosarjassa ja Ron Stoppable Kim Possiblessa, jonka roolissa hän oli vuosien 2002–2007 aikana. Friedle kertoi haastattelussa Disneyn ja Warner Brosin eroista jaksojen äänittämisessä. Disneyn aikana hän useimmiten äänitti yksin tai yhdessä John DiMaggion kanssa vuorosanansa, mikäli näyttelijöiden aikataulut vain sopivat. Puolestaan Warnerilla äänitysstudiossa saattoi olla samaan aikaan 6–7 näyttelijää äänittämässä vuorosanojaan, mikä loi vanhanaikaisen kuunelman tunnelmaa.
Vuonna 2008 hän oli mukana Batman: Gothamin ritari -elokuvassa, jossa Friedlella on muutama sivurooli. Lisäksi hän on toiminut Blue Beetlen äänenä Batman: The Brave and the Boldissa.
Friedle on myös ollut mukana eri videopeleissä vuodesta 2002 lähtien, kuten Medal of Honor: Pacific Assault (2004), Kingdom Hearts II (2006), Jade Empire (2005) ja Teen Titans (2005).
Filmografia > Elokuvat

| Ilmestymisvuosi | Elokuva | Rooli |
| --- | --- | --- |
| 2013 | Transformers Prime Beast Hunters: Predacons Rising | Bumblebee (ääni, televisioelokuva) |
| 2008 | Batman: Gothamin ritari | Anton, kulttilainen (ääni) |
| 2005 | Everything You Want | Calvin ”Cal” Dillwaller |
| 2005 | Kim Possible: Päättäjäispainajainen | Ron Stoppable (ääni) |
| 2005 | Liikkuva linna | sivuäänet |
| 2004 | Mummonkaatajat | Cal Menhoffer |
| 2004 | The Greatest Short Film Ever!!! | Mark |
| 2000 | Batman of the Future: Return of the Joker | Batman/Terry McGinnis (ääni) |
| 1999 | H-E-Double Hockey Sticks | Griffelkin |
| 1998 | My Date with the President’s Daughter | Duncan |
| 1997 | Troijan sota | Brad Kimble |
| 1994 | The Gift of Love | Luke |
Filmografia > Televisiosarjat

| Ilmestymisvuosi | Televisiosarja | Rooli |
| --- | --- | --- |
| 2016 | Transformers: Rescue Bots | Bumblebee |
| 2015–2017 | Transformers: Robots in Disguise | Bumblebee |
| 2013 | Transformers: Prime | Bumblebee (ääni, jakso "Lukkoon lyöty hetki") |
| 2013 | Ultimate Spider-Man | Deadpool (ääni) |
| 2011–2012 | Thundercats | Lion-O (ääni) |
| 2008–2010 | Batman: The Brave and the Bold | Jaime Reyes/Blue Beetle (ääni) |
| 2008–2010 | The Secret Saturdays | Doyle (ääni) |
| 2008 | Ben 10: Alien Force | Ken, Shem (ääni) |
| 2006 | Jake Long – amerikkalainen lohikäärme | Greggy-serkku (ääni) |
| 2005 | Batman | Gearhead (ääni) |
| 2004 | Less Than Perfect | Caleb |
| 2004–2005 | Justice League Unlimited | Batman/Terry McGinnis Vihreä Lyhty (ääni) |
| 2004 | Teen Titans | Fang (ääni) |
| 2004 | Static Shock | Batman/Terry McGinnis (ääni) |
| 2003, 2005 | Lilo & Stitch | Ron Stoppable Mackey Macaw Manager (ääni) |
| 2002–2007 | Kim Possible | Ron Stoppable (ääni) |
| 2002 | All That | Oma itse |
| 2002 | The Random Years | Alex |
| 2001 | Go Fish | Pete Troutner |
| 2001 | Kolmas kivi auringosta | Stan |
| 2001 | The Zeta Project | Batman/Terry McGinnis (ääni) |
| 1999 | Odd man out | Phillip Evans |
| 1999 | Zoe, Duncan, Jack & Jane | Jeremy Pinter |
| 1999–2001 | Batman of the Future | Batman/Terry McGinnis (ääni) |
| 1996 | ABC Afterschool Special | Jason Gallagher |
| 1994 | Pelottaako? | Jimmy Armstrong |
| 1993–2000 | Isojen poikien leikit | Eric Matthews |
| 1992 | Kova laki | Russ |
| 1992 | ABC TGIF | Eric |
| 1988 | Don’t Just Sit There | Ohjelman juontaja |
Filmografia > Videopelit

| Ilmestymisvuosi | Peli | Rooli |
| --- | --- | --- |
| 2009 | Batman: Arkham Asylum | Blue Beetle |
| 2007 | Rogue Galaxy | Jaster Rogue |
| 2006 | Kingdom Hearts II | Seifer Almasy |
| 2006 | Teen Titans | Control Freak |
| 2005 | Tony Hawk's American Wasteland | Sinä |
| 2005 | Chicken Little | Sivuäänet |
| 2005 | Advent Rising | Gideon |
| 2005 | Jade Empire | Lu the Prodigy |
| 2004 | Medal of Honor: Pacific Assault | Willy Gaines |
| 2003 | Batman: Rise of Sin Tzu | Sivuäänet |
| 2002 | Kim Possible: Revenge of Monkey Fist | Ron Stoppable |
Aiheesta muualla

Will Friedle TV.comissa (Arkistoitu – Internet Archive) (englanniksi)
Me Manifesto: Will Friedle Fanlisting (Arkistoitu – Internet Archive)
Will Friedle on Boy Meets World from WCHS-TV8 (Arkistoitu – Internet Archive)
Will Friedle - Overview - MSN Movies (Arkistoitu – Internet Archive)
Waivers

Waivers on termi pohjoisamerikkalaisessa ammattilaisurheilussa. Vapaasti suomennettuna waivers-listaa voisi kutsua vapaiden pelaajien listaksi. Urheiluseura voi laittaa pelaajansa waivers-listalle, josta mikä tahansa toinen seura saa vapaasti poimia hänet omaan joukkueeseensa. NHL, NFL, MLB ja NBA-sarjat käyttävät waivers-systeemiä.
Waivers NHL:ssä

NHL:ssä pelaajan waiver-kelpoisuus riippuu hänen pelaamiensa NHL-ottelujen määrästä sekä iästä, jona hän teki ensimmäisen NHL-sopimuksensa. Waivers-kelpoinen pelaaja täytyy sijoittaa waiver-listalle, ennen kuin hänet voidaan siirtää farmijoukkueeseen. Pelaajaa ei kuitenkaan ole pakko siirtää farmiin waiver-listalla olemisen jälkeen. Seura voi myös vain koittaa päästä eroon pelaajasta pistämällä hänet waivers-listalle, jos vaikka toinen joukkue olisi kiinnostunut hänestä.
Waivers-listalta poimitusta pelaajasta ei tarvitse maksaa siirtokorvausta. Kaikki pelaajat ovat kahden ensimmäisen kautensa aikana suojattu waivers-listalle joutumiselta.
Waivers-listaa kutsutaan NHL:ssä myös suojaamattomien pelaajien listaksi.[lähde? ]
Vuosina 1977–2003 NHL:ssä oli käytössä ennen runkosarjan alkua suoritettava Waiver Draft eli suojaamattomien pelaajien varaustilaisuus. Sen ideana oli tasoittaa joukkueiden eroja, sillä uudet joukkueet eivät pystyneet kilpailemaan pelaajista vanhojen seurojen tavoin. Varaustilaisuus palveli myös sellaisia pelaajia, jotka eivät saaneet peliaikaa joukkueessaan, mutta heille oli kysyntää jossain muualla. Varaustilaisuudessa joukkueet saivat suojata 20 pelaajaansa. Lisäksi kaikki tulokassopimuksella pelaavat olivat automaattisesti suojattuja. Varaustilaisuudessa oli kaksi kierrosta joiden aikana joukkueet saivat halutessaan varata itselleen toisen joukkueen suojaamattomia pelaajia. Waiver Draft oli yksi kiistakapuloista NHL:n työsulun aikana, ja lopulta siitä päätettiin luopua.
Camden

| Camden |
| --- | --- |
 Camdenin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°32′35″N, 0°09′32″W
Pinta-ala:  21,7895 km2
Väkiluku:  262 226  (2018)
Osa-alueet:  Highgate (osittain), Hampstead, West Hampstead, Kentish Town, Camden Town, Kilburn (osittain), Somers Town, St Pancras, Bloomsbury, Holborn
Lähialueet:  Barnet, Haringey, Islington, Lontoon City, City of Westminster, Brent
 fiCamden 
Camden (London Borough of Camden) on yksi Lontoon 32:sta kaupunkipiiristä. Se muodostettiin vuonna 1965 yhdistämällä Hampsteadin, Holbornin ja St Pancrasin kaupunginosat. Camdenin pinta-ala on 22 neliökilometriä, ja siellä asui vuonna 2017 noin 253 000 ihmistä.
Camden sijaitsee Lontoon Cityn luoteispuolella ja Westminsterin pohjoispuolella. Siellä sijaitsevat muun muassa British Museum ja British Library sekä suuri puistoalue, Regent’s Park, jossa on myös Lontoon eläintarha. Camdenissa on myös useita oppilaitoksia, esimerkiksi Lontoon yliopisto ja Anglia Ruskin University.
Aiheesta muualla

Wikimedia Commonsissa on kuvia tai muita tiedostoja aiheesta .
Camdenin kaupunginosan sivusto (Arkistoitu – Internet Archive)
Camden TV
Camden-opas (Arkistoitu – Internet Archive)
Lontoon kaupunkipiirit
Barking and Dagenham
Barnet
Bexley
Brent
Bromley
Camden
City of Westminster
Croydon
Ealing
Enfield
Greenwich
Hackney
Hammersmith and Fulham
Haringey
Harrow
Havering
Hillingdon
Hounslow
Islington
Kensington and Chelsea
Kingston upon Thames
Lambeth
Lewisham
Lontoon City
Merton
Newham
Redbridge
Richmond upon Thames
Southwark
Sutton
Tower Hamlets
Waltham Forest
Wandsworth
Bhutan Airlines

| Bhutan Airlines |
| --- | --- |
 IATA: B3  –  ICAO: BTN 
Kutsukoodi:  BHUTAN AIR
Perustettu:  2011
Laivaston koko:  2
Solmukohdat:  Paron kansainvälinen lentoasema
Emoyhtiö:  Tashi Group
Yhtiön sivut:  www.bhutanairlines.bt
Tashi Air Pvt. Ltd, kaupalliselta nimeltään Bhutan Airlines, (IATA: B3, ICAO: BTN, kutsukoodi: BHUTAN AIR) on bhutanilainen lentoyhtiö ja maan ensimmäinen yksityinen lentoyhtiö. Yhtiön solmukohta on Paron kansainvälinen lentoasema. Bhutanin kansallinen lentoyhtiö on valtion omistama Druk Air.
Historia

Lentoyhtiö aloitti toimintansa joulukuussa 2011 nimellä Tashi Air. Yhtiö lensi aluksi maan sisäisiä lentoja Pilatus PC-12 -potkuriturbiinikoneella. Kuitenkin jo vuoden 2012 kesällä yhtiö pyysi Bhutanin valtiolta lupaa kotimaanlentojen keskeyttämiseen huonon menestyksen takia. Lentoyhtiö jatkoi toimintaansa lokakuussa 2013 nimellä "Bhutan Airlines", kun se oli saanut yhden Airbus A320 -suihkukoneen ja miehistön käytöönsä wet lease -sopimuksella. Yhtiö aloitti samalla kansainväliset lennot Bhutanista. Valtio velvoitti jatkamaan myös kotimaanlentoja vuoden 2014 lokakuuhun mennessä. Yhtiö sai vuoden 2014 aikana kaksi omaa Airbus A319 -konetta käyttöönsä. Nämä korvattiin uusilla kahdella A319 -koneella, jotka toimitettiin vuonna 2018.
Laivasto

| Konetyyppi | Lukumäärä | Tilauksia | Matkustajapaikkoja | Huom>  |
| --- | --- | --- | --- | --- |
| Airbus A319-100 | 2 | – | 126 |  |

Bhutan Airlinesin A319-100 Parossa
Käännös suomeksi
Wajir

| Wajir |
| --- | --- |
 Wajir ilmasta nähtynä (2013)
 Wajir
 Koordinaatit: 1.7489°N, 40.0587°E 
Valtio:  Kenia
Piirikunta:  Wajir
Väkiluku (2009):  16 838
Infobox OKVirheellinen NIMI-arvo: 
Wajir on pikkukaupunki ja piirikuntakeskus Kenian koillisosan kuivassa 661 941 asukkaan ja 56 686 neliökilometrin (2009) Wajirin piirikunnassa. Kaupungin asukasluku oli 16 838 (2009).
Ilmakuvaa kaupungin taloista.
Wajirin lentoasema, neljä kilometriä kaupungin itäpuolella.
Aiheesta muualla

Kuvia tai muita tiedostoja aiheesta Wajirin piirikunta Wikimedia Commonsissa
Wajir County. County well know for Camel keeping. (Arkistoitu – Internet Archive) (englanniksi) (kenyacounty.co.ke)
Bob Hewitt

| Bob Hewitt |
| --- | --- |

Henkilötiedot
Syntynyt: 12. tammikuuta 1940 (ikä 84)
Kansalaisuus:   Etelä-Afrikka
Tennispelaaja
Pituus:  190 cm
Paino:  93 kg
Kätisyys:  oikea
Kaksinpeli
Turnausvoittoja:  7
Voitot/tappiot:  257–177
Nelinpeli
Voitot/tappiot:  501–125
Aiheesta muualla
ITF
ATP
Bob Hewitt (s. 12. tammikuuta 1940 Dubbo, Australia) on eteläafrikkalainen tennispelaaja. Hän voitti urallaan seitsemän ATP-turnausta kaksinpelissä. Nelinpelissä ja sekanelinpelissä hän voitti 15 Grand Slam -turnausta. Kaksinpelissä hän pääsi kolmasti Australian avointen välieriin.
Marraskuussa 2012 Hewitt poistettiin International Tennis Hall of Famesta. Syynä siihen olivat häneen kohdistuneet epäilyt naispuolisten pelaajien seksuaalisesta hyväksikäytöstä. Maaliskuussa 2015 Hewittin todettiin syyllistyneen kahden alaikäisen naisen raiskaukseen ja kolmannen seksuaaliseen hyväksikäyttöön 1980- ja 1990-luvulla, jolloin hän valmensi tyttöjä Etelä-Afrikassa. Hän sai kuuden vuoden vankilatuomion. Hän valitti tuomiostaan korkeimpaan oikeuteen, joka kuitenkin piti kesäkuussa 2016 antamassaan päätöksessä aiemman tuomion voimassa.
Aiheesta muualla

Bob Hewitt ATP:n sivuilla (englanniksi)
CDMA

audio, video, puhe, tieto
koodausmenetelmät
kanavanvaraus eli kanavointi
FDMA, TDMA, CDMA
CSMA/CD (Ethernet)
CSMA/CA (802.11)
modulointi
kantoaalto (mm. sähkötys)
AM (DSB-SC, SSB)
FM (FSK, GMSK)
PM (mm. PSK, QAM)
FHSS, DSSS (eivät tarvitse kanavointia)
siirtotie
radio
kaapeli (koaksiaali, Cat5, valokuitu)
CDMA (lyhenne sanoista code-division multiple access) eli koodijakokanavointi on yksi radiotien kanavanvaraustekniikoista. Koodijakokanavointia käytetään laajakaistaisissa järjestelmissä.
CDMA-kanavoinnissa jokainen käyttäjä voi käyttää hyväkseen koko saatavilla olevaa taajuuskaistaa lähetyksessä ja vastaanotossa. Käyttäjät erotetaan toisistaan yksilöllisellä koodilla. Lähettäjä sisällyttää vastaanottajan koodin signaaliinsa, jolloin vain koodin tunteva asema voi vastaanottaa sen. Koodeja on olemassa miljardeja, tämä voi parantaa tietoturvaa ja tekee esimerkiksi puhelinten kloonauksesta hankalaa. Eri koodien ansiosta useat käyttäjät voivat toimia samanaikaisesti samalla taajuusalueella häiritsemättä liikaa toistensa lähetyksiä.
Koodijakokanavointi kehitettiin aluksi sotilassovelluksia varten. Sillä pyrittiin piilottamaan signaalia (estämään salakuuntelu), saamaan vastustuskyky tahallista häirintää vastaan sekä saamaan lähetys sietämään kohinaa.
CDMA voidaan toteuttaa kahdella eri tavalla:
taajuushyppely (frequency-hopping spread spectrum, FHSS) ja
suorasekventointi (direct-sequence spread spectrum, DSSS).
Koodijakoon perustuvua matkapuhelinverkkojen radiotekniikoita ovat lähinnä
amerikkalainen IS-95 (tunnetaan yleisesti "CDMA":na), 
CDMA2000 ja 
WCDMA eli UMTS. W-CDMA tarkoittaa laajakaistaista CDMA-tekniikkaa (wideband). 
GSM käyttää aikajaon (TDMA) lisäksi taajuushyppelyä,
GSM-kehys jaetaan neljään alikehykseen, jotka voidaan lähettää eri taajuuksilla.
Maailman matkapuhelinverkoista noin kolmannes perustuu CDMA-tekniikkaan. Datayhteyksissä se on nopeampi kuin GSM:n GPRS-versio, muttei yhtä nopea kuin GSM:n EDGE-versio tai WCMA-3G-versio.
CD-15 (1944)

| CD-15 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  18. marraskuuta 1943
Laskettu vesille:  21. helmikuuta 1944
Palveluskäyttöön:  8. huhtikuuta 1944
Poistui palveluskäytöstä:  10. toukokuuta 1945
Loppuvaihe:  upotettu 6. kesäkuuta 1944
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-15 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 18. marraskuuta 1943. Alus laskettiin vesille 21. helmikuuta 1944 ja otettiin palvelukseen 8. huhtikuuta.
Palvelus

Alus upposi 6. kesäkuuta 1944 torpedoituna Nishinotorishiman eteläpuolella ja poistettiin alusluettelosta 10. toukokuuta 1945.
Bob Hayes

| Mitalit | Mitalit | Mitalit |  |
| --- | --- | --- | --- |
|  Bob Hayes |  Bob Hayes |  Bob Hayes |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | 100 m |  |
|  Kultaa | Tokio 1964 | 4 x 100 m |  |
Robert Lee ”Bullet Bob” Hayes (20. joulukuuta 1942 Jacksonville, Florida – 18. syyskuuta 2002 Jacksonville) oli yhdysvaltalainen pikajuoksija ja amerikkalaisen jalkapallon pelaaja. Pikajuoksu-urallaan Hayesia kutsuttiin "maailman nopeimmaksi ihmiseksi".
Vuonna 1963 Hayes rikkoi 100 jaardin juoksun maailmanennätyksen juoksemalla 9,1. Seuraavana vuonna Tokion olympialaisissa Hayes sivusi 100 metrin juoksun maailmanennätysaikaa (10,0) juoksemalla 10,05 ja voitti olympiakultaa. Hän voitti toisen olympiakultansa maailmanennätyksen (39,06) juosseessa Yhdysvaltain 4 × 100 metrin viestijoukkueessa. Hayes lähti ankkuriosuudelle kolmisen metriä johtavan joukkueen jäljessä, mutta toi kapulan ensimmäisenä maaliin parin metrin erolla hopeajoukkueeseen. Hayesille arvioitiin viestissä yksilöajaksi jopa 8,6, jota pidettiin pitkään yleisesti kaikkien aikojen kovimpana viestiosuusaikana. Kilpailu oli myös Hayesin viimeinen yleisurheilijana, hän jatkoi sen jälkeen urheilu-uraansa amerikkalaisen jalkapallon ammattilaisena.
Vuoden 1964 lopulla Hayes solmi sopimuksen Dallas Cowboysin kanssa pelaten ulomman laitahyökkääjän paikkaa (wide receiver). Hayes pelasi Dallas Cowboysissa vuodet 1965–1974 ja sen jälkeen vielä vuoden San Francisco 49ersissa ennen lopettamistaan. Hänet valittiin Pro Bowl -otteluun kolmasti ja hän voitti Dallasissa Super Bowlin vuonna 1971. Hayes on ainoa urheilija, joka on voittanut olympiakultaa ja Super Bowlin. Vuonna 2009 hänet nimettiin Pro Football Hall of Fameen.
Hayesin urheilu-uran jälkeistä elämää varjostivat huume- ja alkoholiongelmat. Huhtikuussa 1979 hän sai 10 kuukauden vankilatuomion huumeiden välityksestä. Hayes julkaisi elämäkertansa nimellä Run, Bullet, Run: The Rise, Fall, and Recovery of Bob Hayes. Hayes kuoli kotikaupungissaan 59-vuotiaana. Hänellä oli ollut  viimeisinä vuosinaan ongelmia munuaisten, maksan ja sydämen kanssa sekä eturauhassyöpä.
Aiheesta muualla

Sports Illustratedin artikkeli Hayesista tämän kuoleman jälkeen (Arkistoitu – Internet Archive)
http://football.about.com/cs/legends/p/bobhayes.htm (Arkistoitu – Internet Archive)
CD-13 (1944)

| CD-13 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  18. marraskuuta 1943
Laskettu vesille:  9. helmikuuta 1944
Palveluskäyttöön:  3. huhtikuuta 1944
Poistui palveluskäytöstä:  15. syyskuuta 1945
Loppuvaihe:  upotettu 14. elokuuta 1945
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-13 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 18. marraskuuta 1943. Alus laskettiin vesille 9. helmikuuta 1944 ja otettiin palvelukseen 3. huhtikuuta.
Palvelus

Alus upposi 14. elokuuta 1945 torpedoituna lähellä Maizurua ja poistettiin alusluettelosta 15. syyskuuta.
Välimeren kilpailut 2009

| XVI Välimeren kilpailut |
| --- | --- |

Isäntäkaupunki:   Pescara
Osallistujat:  4 180 urheilijaa
Kisatapahtumat:  29 lajia
Avajaiset:  25. kesäkuuta
Päättäjäiset:  5. heinäkuuta
Olympiastadion:  Stadio Adriatico
Välimeren kilpailut 2009 pidettiin Pescarassa Italiassa 25. kesäkuuta–5. heinäkuuta 2009. Ne olivat järjestyksessään 16. Välimeren kilpailut, ja niihin osallistui 23 maata.
Osallistuvat maat

| --- | --- |
  Andorra   Algeria   Albania   Bosnia ja Hertsegovina   Egypti   Espanja   Italia   Kroatia   Kypros   Kreikka   Libanon   Libya :   Malta   Monaco   Montenegro   Marokko   Ranska   San Marino   Serbia   Slovenia   Syyria   Tunisia   Turkki
Lajit

| --- | --- |
  Ammunta   Voimistelu   Yleisurheilu   Koripallo   Rantapallo   Keilaus   Nyrkkeily   Melonta   Pyöräily   Esteratsastus   Miekkailu   Jalkapallo   Golf   Käsipallo   Judo :   Karate   Rytminen voimistelu   Soutu   Purjehdus   Jousiammunta   Uinti   Pöytätennis   Tennis   Lentopallo   Vesipallo   Vesihiihto   Painonnosto   Paini
Wajdi Jabbari

| Henkilötiedot |
| --- | --- | --- |
Syntymäaika: 23. heinäkuuta 1991 (ikä 33)
Syntymäpaikka: Tunisia
Pelipaikka: Hyökkääjä
Pituus: 178 senttimetriä
Seura
Seura: Club Africain
Pelinumero: 7
Seurat
| Vuodet | Seura | O (M) |
| 2007–2011 2011– | CA Bizertin Club Africain | 34 (12) 7 (0) |
Maajoukkue
| 2007 2008 2009– 2010– |  Tunisia U-17  Tunisia U-19  Tunisia U-21  Tunisia U-20 |    1 (0) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2012.  Maajoukkueuran tilastot päivitetty 17. huhtikuuta 2010.
Wajdi Jabbari (arab. وجدي الجباري‎, s. 23. heinäkuuta 1991) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Club Africainia.
Ura

Jabbarista tuli kautta aikain nuorin pelaaja kaudella 2007–2008, joka on pelannut Tunisian pääsarjassa. Kauden aikana hän onnistui maalinteossa kahdesti, joista toinen syntyi rangaistuspotkulla. Kaudella 2008–2009 Jabbari onnistui maalinteossa neljästi ja on herättänyt huomiota eurooppalaisissa seuroissa, kuten Le Havre AC, jossa hän kävi kuuden päivän testissä huhtikuun alussa 2009. Viikkoja myöhemmin Jabbari matkusti Saksaan, Borussia Dortmundiin, jossa hän sai kolmen päivän koeajan.
Heinäkuussa 2011 Jabbari siirtyi Club Africainiin.
Bob Rosburg

Rosburg vuonna 1956
Robert Reginald ”Bob” Rosburg (21. lokakuuta 1926 – 14. toukokuuta 2009) oli yhdysvaltalainen golfaaja. Hän valmistui Stanfordin yliopistosta, jossa hän pelasi menestyksellä baseballia.
Rosburgin merkittävin golfsaavutus oli PGA Championshipin voitto vuonna 1959. Myöhemmällä urallaan hän tuli tunnetuksi television urheiluselostajana.
Rosburg syntyi Kalifornian osavaltiossa. Hänellä on vaimonsa Eleanorin kanssa lapset Robert Jr., Bruce ja Deborah.
Yasuo Suzuki

| Henkilötiedot |
| --- | --- | --- |
Syntymäaika: 30. huhtikuuta 1913
Syntymäpaikka: Kanagawa, Japani
Kuolinaika: elokuu 2000 (87 vuotta)
Pelipaikka: Puolustaja
Seurat
| Vuodet | Seura | O (M) |
|  | Waseda WMW |  |
Maajoukkue
| 1934–1936 | Japani | 2 (0) |
Yasuo Suzuki (jap. 鈴木 保男; 30. huhtikuuta 1913 Kanagawa, Japani – elokuu 2000) oli japanilainen jalkapalloilija.
Jalkapallomaajoukkue

Yasuo Suzuki edusti Japanin maajoukkuetta vuosina 1934–1936. Hän osallistui muun muassa Kesäolympialaisiin 1936.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1934 | 1 | 0 |
1935: 0
| 1936 | 1 | 0 |
| Yhteensä | 2 | 0 |